Dodetal styg ná huis in Alberton-landgoed ineenstortFoto: ER24 Santi Steinmann, woordvoerder van Netcare911, sê nege mense is beseer en na nabygeleë hospitale geneem vir verdere behandeling. William Ntladi, woordvoerder van die Ekurhuleni-nooddienste, sê snuffelhonde word gebruik om te probeer vasstel of daar nog enige mense onder die puin vasgekeer is. ER24 en die Ekurhuleni-nooddienste het vroeër gesê dat agt mense dood is en ses beseer is. Die huis het Maandagoggend in die Meyersdal Eco-landgoed ineengestort en talle mense was onder die puin vasgekeer. Luyanda Majija, woordvoerder van ER24, sê twee van die 27 konstruksiewerkers wat op die toneel was, word steeds vermis. Die departement van arbeid het intussen ‘n span inspekteurs na die toneel gestuur en ‘n ondersoek gelas na die voorval. Lees ook: Agt sterf na huis in Alberton-landgoed ineenstort Talle beseer, vermis ná Alberton-huis ineenstort